Marcel Ciolacu, după ce şi-a început discursul la Constanţa cu "onorată instanţă": "E din ciclul gafelor care se mai fac"
Data actualizării: Data publicării:
Premierul Marcel Ciolacu şi-a început miercuri discursul la un eveniment la Constanța cu expresia ”onorată instanţă”. El s-a corectat imediat și a motivat că ”e din ciclul gafelor care se mai fac”.
Marcel Ciolacu a participat la deschiderea evenimentului „DP WORLD-20 de ani de eficienţă şi inovaţie în România” şi la operaţionalizarea noii investiţii de infrastructură portuară în cadrul Companiei Naţionale Administraţia Portului Maritim Constanţa.
Şeful Executivului a început discursul adresându-se participanţilor, însă, în loc de ”onorată asistenţă” a spus ”onorată instanţă”.
”E din ciclul gafelor care se mai fac”, a spus premierul râzând. De altfel, Ciolacu şi-a început alocuţiunea cu: ”Mă numesc Marcel”, scrie news.ro.